Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2936

27. Nyilatkozat az Európai Közösséget létrehozó szerződés 118b. cikkének (2) bekezdéséről A Magas Szerződő Felek kijelentik, hogy a szociális partnerek között közösségi szinten megkötött megállapodások alkalmazására vonatkozó – a 118b. cikk (2) bekezdésében említett – módozatok közül az első a megállapodások tartalmának a tagállamok szabályai szerinti kollektív tárgyalások útján történő kidolgozását jelenti, és hogy ennélfogva ez a módozat a tagállamokra nézve nem jár a megállapodások közvetlen alkalmazásának vagy az átültetésükre vonatkozó szabályok kidolgozásának kötelezettségével, továbbá azt a kötelezettséget sem vonja maga után, hogy hatályos nemzeti jogszabályaikat a megállapodások végrehajtásának elősegítése érdekében módosítsák.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes